CELEX: 32013R0631
Language: da
Date: 2013-06-28 00:00:00
Title: Kommissionens gennemførelsesforordning (EU) nr. 631/2013 af 28. juni 2013 om ophævelse af forordning (EF) nr. 546/2006 og gennemførelsesforordning (EU) nr. 233/2012  EØS-relevant tekst

29.6.2013   
            
            
               DA
            
            
               Den Europæiske Unions Tidende
            
            
               L 179/84
            
         KOMMISSIONENS GENNEMFØRELSESFORORDNING (EU) Nr. 631/2013
   af 28. juni 2013
   om ophævelse af forordning (EF) nr. 546/2006 og gennemførelsesforordning (EU) nr. 233/2012
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig bilag VIII, kapitel A, del I, litra b), nr. iii), og
   ud fra følgende betragtninger:
   
               (1)
            
            
               I Parlamentets og Rådets forordning (EF) nr. 999/2001 er der fastsat regler for forebyggelse af, kontrol med og udryddelse af transmissible spongiforme encephalopatier (TSE) hos dyr. I henhold til bilag VIII godkendes medlemsstaternes nationale scrapiebekæmpelsesprogrammer og ændres efterfølgende, hvis de opfylder bestemte kriterier i forordningen.
            
         
               (2)
            
            
               I henhold til Kommissionens forordning (EF) nr. 546/2006 af 31. marts 2006 om gennemførelse af Europa-Parlamentets og Rådets forordning (EF) nr. 999/2001 for så vidt angår nationale scrapiebekæmpelsesprogrammer og supplerende garantier, om dispensation fra visse krav i beslutning 2003/100/EF og om ophævelse af forordning (EF) nr. 1874/2003 (2) godkendes visse medlemsstaters nationale scrapiebekæmpelsesprogrammer. Endvidere er der fastsat supplerende garantier, som medlemsstaterne kan gøre brug af, når det gælder flytning af får og geder samt sæd og embryoner herfra.
            
         
               (3)
            
            
               Ved Kommissionens gennemførelsesforordning (EU) nr. 233/2012 af 16. marts 2012 om gennemførelse af Europa-Parlamentets og Rådets forordning (EF) nr. 999/2001 for så vidt angår godkendelse af Danmarks ændrede nationale scrapiebekæmpelsesprogram (3) godkendes Danmarks ændrede nationale scrapiebekæmpelsesprogram.
            
         
               (4)
            
            
               Af hensyn til klarheden i og forenklingen af EU-lovgivningen indeholder bilag VIII til forordning (EF) nr. 999/2001, som ændret ved Kommissionens forordning (EU) nr. 630/2013 af 28. juni 2013 om ændring af bilagene til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (4), en liste over de medlemsstater, der har et godkendt nationalt program til kontrol med klassisk scrapie, og de tilsvarende supplerende garantier, som disse medlemsstater er omfattet af, når det gælder flytning af får og geder samt sæd og embryoner herfra.
            
         
               (5)
            
            
               Ændringerne af forordning (EF) nr. 999/2001, som er omhandlet i forordning (EU) nr. 630/2013, anvendes fra den 1. juli 2013. Bestemmelserne i forordning (EF) nr. 546/2006 og gennemførelsesforordning (EU) nr. 233/2012 bliver dermed overflødige på denne dato. Af hensyn til retssikkerhed og retsklarhed bør disse forordninger ophæves på samme dato.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Forordning (EF) nr. 546/2006 og gennemførelsesforordning (EU) nr. 233/2012 ophæves med virkning fra den 1. juli 2013.
   Artikel 2
   Denne forordning træder i kraft på tyendedagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. juni 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 147 af 31.5.2001, s. 1.
   
      (2)  EUT L 94 af 1.4.2006, s. 28.
   
      (3)  EUT L 78 af 17.3.2012, s. 13.
   
      (4)  Se side 60 i denne EUT.